
NCEA Kaupae 1	Putanga 3

Te Reo Māori — Te Taunaki i te Aromatawai 
Ngohe Aromatawai 1.2b
Te Ingoa o te Ngohe: Ngā Manu Kōrero
Te Paerewa Paetae: 92093 Te whakapuaki whakaaro e pā ana ki tētahi horopaki e ora nei te reo

	Paetae 
	Kaiaka
	Kairangi 

	Paearu Paetae

	Ka kōrero e pā ana ki tētahi horopaki e ora nei te reo
	Ka māia te kōrero e pā ana ki tētahi horopaki e ora nei te reo
	Ka autaia te kōrero e pā ana ki tētahi horopaki e ora nei te reo

	Ngā Whakataunga Kaiako

	I te taumata Paetae, ka āhei te ākonga ki te:
· whakamahi i te reo ki te whakapuaki pārongo, ariā, whakaaro hoki e hāngai ana ki te horopaki 
· whakahāngai ki ngā kaupapa me ngā wheako o te wāhipa me te wātū 
· whakawhiti whakaaro kia mārama tonu ahakoa ngā hapa. 
	I te taumata Kaiaka, ka āhei    te ākonga ki te:
· whakamahi i te whānuitanga o te reo
· āpiti whakaaro ki ētahi o ngā pārongo, o ngā ariā me ngā whakaaro kua kōrerohia
· whakawhiti whakaaro, ā, kāore e nui ana te whakapōreareahia ōna e te hapa. 
	I te taumata Kairangi, ka āhei te ākonga ki te:
· whakamahi i te whānuitanga o te reo, kia angitu
· tūhonohono i ngā pārongo, i ngā ariā me ngā whakaaro, kia nahanaha
· whakawhiti whakaaro, ā, kāore e whakapōreareahia ana e te hapa. 


Ka whakatauria te taumata i ekengia e te ākonga mā te aromatawai torowhānui i ngā taunakitanga kua tukuna mai, i runga i ngā paearu o te Paerewa Paetae.





	Hei tauira (he whakamārama i ngā tauira mahi e taea ana i tēnei ngohe) 

	Paetae 
	Kaiaka 
	Kairangi 

	I te taumata Paetae, kua oti i te ākonga te:
· whakamahi i ngā rerenga kōrero e poto ana, e ngāwari ana, e auau hoki ana, ki te kōrero i ngā pārongo, i ngā huatau, me ngā whakaaro e hāngai ana ki Ngā Manu Kōrero
· whakapuaki i ngā whakaaro/huritaonga whaiaro e tūhonoa ai te horopaki ki te whakarauoratanga o te reo Māori
· whakamahi i ētahi kīwaha ngāwari i ōna wā, hei tauira “Kāore he kaikōrero i tua atu i a ia!” 
· kōrero e pā ana ki ngā kaupapa, ki ngā wheako rānei e rua hemihemi i te wātū, i te wāhipa rānei, hei tauira, “I tērā wiki, i mātakitaki mātou i te whakataetae Ngā Manu Kōrero.” He kōwhiringa te kōrero i ngā kaupapa wāheke. 
· e mārama ana te whānuitanga o ngā kōrero, engari e whakapōreareahia ana pea i ōna wā e ngā hapa, pēnei i ngā hapa whakahua, i ngā kōwhiringa kupu, me ngā whakatakotoranga rerenga.
	I te taumata Kaiaka, kua oti i te ākonga te:
· whakaatu i te whānuitanga o te reo ā-waha, pēnei i te whānui o te puna kupu, i te whakamahinga o ngā momo rerenga whānui, i te whakamahinga o ngā āheinga reo rerekē e tika ana ki te horopaki me te taumata
· whakawhānui i ngā pārongo, i ngā ariā me ngā whakaaro ki ngā taipitopito e pā ana ki te horopaki, pēnei i te whakaahua, i ngā take me ngā kare ā-roto, hei tauira, “I tērā wiki i mātakitaki mātou i ngā kōrero tene i te whakataetae Ngā Manu Kōrero. Te mīharo hoki! I eke ngā kaikōrero katoa ki tētahi taumata tiketike.”
· whakawhiti whakaaro, ā, kāore e nui ana te whakapōreareahia ōna e te hapa. 
	I te taumata Kairangi, kua oti i te ākonga te:
· whakaatu i te rite tonu o te whakamahia o te reo ā-waha e kounga ana, e tika ana ki te taumata me te horopaki, pēnei i te āta kōwhiri me te whakamahi i ngā momo kupu me ngā rerenga whānui, tae noa atu ki ngā rerenga tuatini, hei tauira, “I tērā wiki, i whakatūria te whakataetae Ngā Manu Kōrero ā-rohe e tō mātou kura. Ahakoa, e ako tonu au i te reo, i mōhio au he pūkōrero ērā tauira mō te reo Māori.” 
· tūhonohono pai me te whakatakoto i ngā pārongo, i ngā ariā, me ngā whakaaro kia nahanaha ai, hei tauira, kua whakarōpūhia e te ākonga ngā taunakitanga ā-reo i runga i ngā kaupapa mātāmuri e arotau ana (te hītori o te whakataetae, te kīwhaiaro o tētahi kaikōrero, ngā wheako i tētahi kei te minenga), ā, kua whakaaturia te hononga i waenganui i ēnei wāhanga  
· whakawhitiwhiti whakaaro me ōna hapa moroiti e kore nei e whakarehurehu i te tikanga o ngā kōrero.


Ka whakatauria te taumata i ekengia e te ākonga mā te aromatawai torowhānui i ngā taunakitanga kua tukuna mai, i runga i ngā paearu o te Paerewa Paetae.

